Hervez Joe ODonovan, ur chelenner eus an UCC (Coláiste na hOllscoile Corcaigh pe University college Corck), diazezet e soñj gantañ war al levr savet gant Francis Roche e 1957, Irish Dances, Marches and Airs, e oa bet savet korolloù evel The Walls of Limerick ha The Siege Of Ennis gant gwreg Seáin Ó Cuirrín, sekredour ar chevre gouezeleg e Limerick.    Ne nach den ebet koulskoude e oa bet dastumet un nebeud dañsoù kozh eus Iwerzhon gant izili ar Chevre Gouezelek. Joe ODonovan a zisklêr e oa bet diskouezhet dezhe The Sweets of May gant Nan Quinn eus ar South Armagh, da skouer, hag an High Caul Cap, a vez sellet outañ evel un dañs hengounel gant Breandan Breathnach en e levr,  Dancing In Ireland.    Ar « ch/céilí dancing » a oa bet e barr e vrud er bloavezhioù 30-40 a zo aet war zisteraat niver an dañserien anezhañ abaoe ar bloavezhioù1960 hag en em gav un tamm bevennet bremañ er metoù ar muiañ emsaver hag e Norzh Iwerzhon, ar pezh neo ket souezh pa soñjer en darvoudoù politikel. Un tamm  bech a veze choazh un nebeud bloavezhioù zo etre an dañserien eus an daou seurt koroll-se. Er bloavezhioù 80, e oa bet miret ouzh Terry Moylan hag ouzh un nebeud  mignoned dezhañ a zañsal ur pevarigoù en un emvod eus Comhaltas Ceoltóirí Éireann.  Goulennet e oa bet gantañ ivez ur wezh all e Norzh Iwerzhon hag eñ e oa da vat eus rann ar sonerien a-du gant ar stourm broadel !!